- Hindi News
- National
- खुदा की राह में निकले लोगों की खिदमत के लिए उत्साह से जुटे हैं झुंझुनूं के लोग
खुदा की राह में निकले लोगों की खिदमत के लिए उत्साह से जुटे हैं झुंझुनूं के लोग
भास्कर संवाददाता | झुंझुनूं
हजारोंलोग सोमवार को यहां दीन और दुनिया की भलाई के लिए चर्चा करने एक जाजम पर बैठे। जिक्रे इलाही कर एक-दूसरे से राय ली। यह सब हुआ शहर के मलसीसर रोड पर आयोजित दीनी तब्लीगी इज्तेमा में। तीन दिवसीय इस दीनी तब्लीगी इज्तेमा में बड़ी तादाद में लोग शामिल होने पहुंचे। हालांकि लोगों के आने का सिलसिला रविवार को ही शुरू हो गया था। शाम को असर की नमाज के बाद उलेमाओं के बयान हुए जिसमें अल्लाह और उसके रसूल के फरमान के मुताबिक जिंदगी बसर करने को कहा गया।
खिदमतमें उत्साह से जुटे
इज्तेमामें आने वाले लोगों की खिदमत में झुंझुनूं के लोग पूरे उत्साह से जुटे हैं। लोग अल्लाह के नेक बंदों की खिदमत का कोई मौका नहीं छोड़ना चाह रहे हैं। कोई किसी को पानी पिला रहा है तो कोई चाय, नाश्ता, कोई पार्किंग में सहयोग दे रहा है तो कोई निशुल्क इलाज दवा उपलब्ध करवा रहा है।
इज्तेमा में आने वाले लोगों को परेशानी से बचाने के लिए मुस्लिम समाज के लोगों ने स्वयं ही ट्रैफिक पार्किंग की व्यवस्था संभाल रखी है। सड़क के किनारे थोड़ी- थोड़ी दूरी पर खड़े वॉलिएंटर आने वाले लोगों को उनके वाहन सुरक्षित जगह खड़े करवा रहे है तो उन्हें रास्ता भी बता रहे है।
निशुल्कइलाज दवा के इंतेजामात | इज्तेमामें आने वाले लोगों के लिए मेडिकल कैंप लगाया गया है। यहां मुस्लिम समाज के डॉक्टर नर्सिंगकर्मी दिन रात सेवा उपलब्ध करा रहे हैं। सेवाभावी लोगों की ओर से निशुल्क दवा की व्यवस्था की गई है।
शर्बतके लिए लगाई स्टॉल, चाय, नाश्ता भोजन के भी इंतजाम | पीनेके पानी के लिए इज्तेमा में शर्बत की आधा दर्जन स्टॉल लगाई गई है। यहां लोग नींबू, रूह अफजा का पानी पिला रहे हैं। भोजन, चाय, नाश्ता के लिए आधा दर्जन स्टॉल लगाई गई है।
हेल्पकाउंटर बनाए | इज्तेमामें बाहर से आने वाले लोगों की मदद के लिए इज्तेमा स्थल पर हेल्प काउंटर बनाए गए हैं। इसके अलावा शहर में बस स्टैंड, प्रमुख सर्किलों पर स्वयं सेवकों को तैनात किया गया है। इज्तेमा में लोगों को लाने ले जाने के लिए शहर में कई वाहन लगाए गए हैं।
झुंझुनूं में दीनी तब्लीगी इज्तेमा शुरू हुआ
झुंझुनूं. इज्तेमा में बनाए वजू खाने में वजू बनाते। 750 लोग वजू कर सकते हैं।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva